﻿I LIMBAJUL POLITIC 1 Caracteristici generale ale limbajului politic Termenul „limbaj” presupune o anumită stabilitate a codului lingvistic, în afara contextelor de comunicare specifice A vorbi despre limbaj politic înseamnă a considera că există în realitatea culturală un asemenea cod constituit şi uşor de recunoscut Termenul „discurs”, în schimb, desemnează o practică de comunicare esenţialmente contextuală: un ansamblu de strategii lingvistice actualizabile în mod tipic într-o situaţie anume, cu un scop dat Nu se poate nega existenţa unui discurs politic, în vreme ce limbajul politic e un concept controversat În cele ce urmează vom folosi totuşi formula limbaj politic, într-un mod mai puţin riguros, dar util din punct de vedere intuitiv; această opţiune se poate justifica şi prin faptul că, în timp, practicile discursive chiar ajung să stabilească un cod Limbajul politic nu are, din perspectiva stilisticii funcţionale, o individualitate clar marcată: se identifică în bună măsură cu limbajul standard, seamănă foarte mult cu limbajul jurnalistic – care îl preia, dar îl şi influenţează –, utilizează un inventar de termeni specifici, dar nu o terminologie riguroasă, interferează cu limbajul juridic (mai ales în activitatea parlamentară) şi cu cel administrativ (în guvernare, în administraţie) Greu de definit printr-o listă de trăsături pur lingvistice (lexicale şi morfosintactice), limbajul politic este totuşi uşor de identificat prin raportare la domeniul de utilizare şi la situaţia de comunicare, care determină asocierea unui vocabular specific cu o serie de strategii discursive Caracteristicile sale esenţiale sunt miza persuasivă şi conţinutul ideologic; din acestea decurg, ca trăsături secundare, recursul la strategiile eufemistice şi tendinţa spre clişeizare Situaţia comunicativă prototipică presupune un locutor individualizat, dar care nu vorbeşte în nume propriu, ci ca reprezentant al unui grup şi care se adresează unui public cât mai larg Între funcţiile limbajului, funcţia conativă este cu siguranţă decisivă, limbajul politic urmărind persuadarea interlocutorilor, modificarea opiniilor, a atitudinilor şi chiar a acţiunilor acestora Discursul politic este esenţa activităţii politice şi poate influenţa, mai mult decât alte tipuri de discurs, realitatea Descris adesea, în cheie predominant negativă, ca discurs al puterii (Sălăvastru 1999) sau al manipulării, el este totuşi, în aspectele sale fundamental pozitive, şi un discurs al negocierii, al creării acordului şi al eficienţei Limbajul politic este esenţial pentru domeniul său: politica se poate descrie în mare măsură ca o activitate de limbaj, care stabileşte acordul şi pregăteşte acţiunea Lexicul politic constituie o terminologie atipică, destul de ambiguă şi imprecisă, în care termenii sunt interpretaţi prin grilele valorice specifice unor anumite grupări Diferenţa esenţială dintre terminologiile propriu-zise ale limbajelor speciale (ştiinţifice, juridic, administrativ) şi cea politică stă în faptul că în aceasta din urmă conotaţiile pozitive sau negative ale cuvintelor joacă rolul esenţial Desigur, ştiinţele politice urmăresc, ca orice alte ştiinţe, precizia; dar pentru discursul politic prototipic mult mai importantă este componenta evaluativă (uneori chiar afectivă) a lexicului În lexicul politic sunt încorporate adesea mituri populare, cuvintele funcţionând ca simple embleme ale unor atitudini şi afilieri Limitele incerte predispun limbajul politic la o identificare cu limbajul public, cu limba comună Prin difuziune spontană sau prin impunere şi constrângere, limbajul politic poate modifica limbajul public Devierile totalitare, pericolele reale sau imaginare identificate de cercetători în limbajul politic nu privesc, desigur, ipostaza acestuia de limbaj tehnic, folosit între specialişti, ci difuzarea sa în sferele largi ale vieţii sociale, pe care o condiţionează şi o modifică 1 1 Limbaj politic şi manipulare În analiza discursului politic, se porneşte adesea de la relaţia existentă între gândire şi limbaj şi uneori se exagerează rolul pe care conotaţiile şi implicaţiile limbajului îl au în modelarea gândirii şi a realităţii sociale Prima întrebare e în ce măsură limbajul reuşeşte într-adevăr să modifice gândirea (de la forme banale de manipulare până la aşa-numita „spălare a creierelor”); a doua – în ce măsură discursul politic are inerente intenţii negative, de manipulare şi înşelare Relaţia dintre limbajul politic totalitar şi limbajul politic în genere rămâne de definit, prin alegerea între mai multe interpretări posibile: în esenţă, limbajul totalitar poate fi văzut ca un antilimbaj, ca formă de patologie a limbii, opusă adevăratului limbaj politic – sau, dimpotrivă, ca un prototip al limbajului politic, ca expresie reprezentativă a acestuia (limbajul politic fiind întotdeauna un fel de „limbă de lemn”) Preferăm o ipoteză moderată, potrivit căreia limbajul totalitar accentuează, în condiţii speciale, trăsăturile negative ale oricărui limbaj politic (tendinţă de clişeizare, intenţie de manipulare, eufemizare confundabilă cu minciuna etc ) El se depărtează însă de unele trăsături esenţiale ale limbajului politic normal: nu are nevoie să fie cu adevărat persuasiv, pentru că dispune de armele exterioare ale constrângerii 1 1 1 Legătura dintre gândire şi limbaj – postulată de aşa numita ipoteză Sapir – Whorf – presupune, în versiunea sa moderată, că e mai uşor de imaginat ceea ce este deja cuprins în lexic, că e mai uşor de operat cu noţiuni pentru care avem în limbă „etichete lingvistice”, cuvinte şi expresii deja existente Nu se poate însă dovedi o aserţiune extremă, de tipul: „Nu putem gândi ceea ce nu este lexicalizat” O asemenea propoziţie este contrazisă de practicile umane curente de aproximare a sensurilor prin traducere şi de producere de noi sensuri, în utilizarea creatoare a limbii (mai ales în literatură) Aproximatorii („un fel de”), perifrazele şi mai ales extinderile semantice prin analogie (folosind metafora ca mecanism conceptual) sunt mijloace de care dispune orice limbă pentru a reda sensuri pe care nu le lexicalizează în mod curent Ideea că limbajul politic – sau, mai exact, modificarea politică a limbajului – poate schimba profund modul de a gândi al oamenilor a fost împărtăşită de propaganda totalitară a secolului al XX-lea şi împinsă până la ultimele ei consecinţe în utopia negativă a lui Orwell Aceeaşi idee stă astăzi la baza unor revendicări feministe asupra limbajului şi în genere face parte dintre premisele „corectitudinii politice” La Orwell, din ideea că limba modelează gândirea se deduce că restrângerea expresiilor produce restrângerea lucrurilor gândite, ceea ce poate constitui o armă politică totalitară Limba oficială a Oceaniei din romanul 1984 (apărut în 1949), nouvorba (traducerea românească a termenului format în engleză de Orwell – newspeak) are ca scop „a face imposibil orice alt mod de gândire” (Orwell 1991: 264), a face de neformulat ideile „eretice”, subversive Limba ideologizată creată de un sistem politic totalitar, descrisă pe larg în anexa romanului lui Orwell („The principles of Newspeak”), e văzută ca impusă cu timpul, prin presă şi dicţionare, prin rescrierea operelor din trecut, pentru a ajunge să substituie treptat limbajul spontan; totuşi – utopie în interiorul utopiei, sau recunoaştere implicită a faptului că manipularea totală a limbii nu e posibilă – procesul este prezentat ca departe de a fi realizat: În 1984, nu exista încă nimeni care să folosească Nouvorba drept unic mijloc de comunicare, nici în vorbire, nici în scris Articolele de fond din Times erau redactate în Nouvorbă, dar acest lucru era un tour de force pe care numai un specialist îl putea realiza Se prevedea că Nouvorba avea să înlocuiască în totalitate Vechivorba (sau Engleza Standard, cum se mai numeşte) până prin jurul anului 2050 (Orwell 1991: 263) În utopia negativă a lui Orwell, varietatea stilistică şi de registru a limbii este menţinută, simplificat, prin existenţa a trei vocabulare: A – conţinând cuvintele vieţii cotidiene, care permit gânduri simple, legate de viaţa practică, cuvinte reduse numeric şi definite mai strict; B – cuvintele politice; C – terminologiile de specialitate, ştiinţifice şi tehnice Principalele procedee prin care limbajul este modificat sunt: a) inventarea de cuvinte noi; b) eliminarea cuvintelor nedorite; c) eliminarea sensurilor secundare, a ambiguităţilor inerente cuvintelor din limba naturală Un exemplu e termenul liber, care nu mai are utilizări politice (periculoase pentru un regim bazat pe constrângere), ci doar asocieri cotidiene („Câinele este liber de purici”, Orwell 1991: 264) Limbajul este reconstruit, raţionalizat, deci controlabil: cu o gramatică cât mai regulată, cu formaţii produse prin prefixare (nerece „cald”, dubluplusrece „foarte frig”) şi mai ales prin abreviere şi compunere din fragmente de cuvânt: Miniadev (Ministerul Adevărului), Minipax (Ministerul Păcii), Miniiub (Ministerul Iubirii) Ultimele exemple ating şi chestiunea esenţială a eufemismului politic, văzut ca formă eficientă de schimbare a valorizării lucrurilor şi de ascundere a adevărului (Ministerul Adevărului fiind de fapt Ministerul Propagandei; Ministerul Păcii – Ministerul de Război, Ministerul Iubirii ocupându-se de represiune); eufemismul este judecat cu severitate de Orwell şi într-un celebru articol din 1946 – „Politica şi limba engleză” N Chomsky reformulează „problema lui Orwell” în termenii limitării cunoaşterii – cum putem şti atât de puţin deşi avem la dispoziţie date atât de multe –, ca efect al propagandei prin intermediul limbajului Deplasând centrul de interes de la sistemele totalitare înspre cele democratice şi criticând în mod special limbajul politic american, Chomsky consideră că ascunderea adevărului poate fi mai eficientă în sistemele în care doctrina şi propaganda corespunzătoare nu sunt evidente şi impuse prin violenţă, ci presupuse ca un cadru global de discuţie, în general acceptat şi respectat Dictatorii, arată el, „nu reuşesc să priceapă utilitatea propagandei de pe poziţii critice care încorporează coordonatele de bază ale doctrinei oficiale şi, prin aceasta, marginalizează orice critică autentică şi raţională” (Chomsky 1996: 288) Doctrina de stat ar fi astfel respectată şi impusă publicului nu în ciuda criticilor care i se aduc, ci chiar prin acestea Principiul nu cere multe explicaţii; singura investigaţie utilă în acest domeniu o constituie descoperirea şi analiza unor exemple Din exemplele propuse de Chomsky se observă că nucleele care conservă şi vehiculează asumpţiunile de bază ale sistemului sunt câteva cuvinte cărora nu li se pune în discuţie sensul şi adecvarea la situaţia dată, precum pacificare, terorism etc În interpretarea chomskyană, ar exista o relativă unitate a „doctrinei de stat”, un set de presupoziţii necontestate de nimeni – deşi discutabile –, care pur şi simplu rămân neatinse, în ciuda unei aparente critici acerbe de pe poziţii partizane sau independente 1 1 2 Interpretarea negativă a limbajului politic constă în a-i atribui acestuia intenţii clare de înşelare Şi această poziţie este reprezentată în primul rând de Orwell: nu numai când imaginează construcţia deliberată a unui nou limbaj, în romanul 1984, ci, într-un mod asertiv şi polemic, persuasiv prin exagerare, în celebrul său articol din 1946, „Politica şi limba engleză“: Limbajul politic – şi asta e valabil, cu variaţiile de rigoare, pentru toate partidele politice, de la conservatori la anarhişti – urmăreşte să facă astfel încât minciunile să pară adevăr şi crima demnă de respect – şi să dea o aparenţă de soliditate lucrurilor care nu sunt decât o simplă suflare de vânt Chiar dacă în termeni mai puţin radicali, critica limbajului politic este una severă în măsura în care foloseşte conceptele de manipulare şi distorsiune Termenul manipulare este problematic, pentru că are o evidentă componentă evaluativă, depreciativă În esenţă, manipularea este o persuasiune care nu ţine cont de intenţiile sau/şi de interesele destinatarului, prin care acesta este convins să facă ceea ce nu doreşte sau/şi ceea ce nu îi foloseşte (dar îşi doreşte manipulatorul sau îi foloseşte acestuia) Cu această definiţie – care nu corespunde decât în parte celor de dicţionar – acoperim mai multe dintre utilizările curente ale termenului Cele două condiţii pe care le-am menţionat – absenţa acordului şi absenţa folosului – nu sunt nici obligatoriu prezente, nici la fel de importante În practică, manipularea e versantul negativ al persuasiunii, e termenul cu care sunt criticaţi adversarii În cazul în care persuasiunea obţine rezultate socialmente apreciate pozitiv, chiar dacă s-a petrecut împotriva voinţei destinatarului, folosirea termenului e mai rară (dar nu imposibilă: „au fost manipulaţi să se lase de fumat“) Norman Fairclough defineşte manipularea printr-un fascicul de trăsături: interes, putere (control asupra altora), intenţie conştientă şi disimulare: „'Manipularea lingvistică' este folosirea conştientă a limbajului într-o manieră deviantă pentru a-i controla pe alţii“ (Fairclough 1998: 537); devierea, la rândul său, constă într-o modalitate „de a-şi ascunde strategiile şi obiectivele“ (ibid ) Pe un asemenea teren mişcător, unde operează subiectivitatea judecăţilor evaluative, nu e simplu să i se atribuie unui vorbitor intenţia de înşelare, atitudinea cinică de manipulator: în măsura în care vorbitorul e convins de adevărul şi folosul ideologiei sau al acţiunii sale, manipularea redevine simplă persuasiune În cartea sa despre limbajul politicii, Geis 1987 moderează excesele criticii de tip orwellian, considerând că adesea limbajul politic transmite doar viziuni diferite, percepţii diferite ale faptelor: ceea ce pentru unii este negativ, pentru alţii are un sens favorabil, „distorsiunea“ fiind adesea o opinie spontană şi sinceră, rezultat al unui ansamblu de mentalităţi şi prejudecăţi Evident, diferenţele de viziune sau percepţiile subiective nu sunt o scuză pentru prezentarea deformată de interesele particulare a unor fapte cu existenţă obiectivă uşor controlabilă, nesupuse interpretărilor O critică acerbă a limbajului politic este produsă de analiza critică a discursului (critical discourse analysis – CDA), direcţie de cercetare reprezentată de lingvişti precum Norman Fairclough, T A van Dijk, Paul Chilton, Ruth Wodak ş a Urmărind mărcile lingvistice ale atitudinii (structuri active sau pasive, modalizatori, evaluative etc ), autorii identifică plasarea ideologică a unui text, judecând discursul în termeni morali, de responsabilitate şi intenţionalitate În analiza contemporană a limbajului politic, este emfatizată responsabilitatea locutorului, destinatarul fiind cel mai adesea văzut ca o entitate pasivă, inocentă, ca o victimă; conform metodei CDA, destinatarul se poate elibera în parte de această condiţie sporindu-şi competenţa discursivă de decodare a textelor şi mai ales atenţia, vigilenţa faţă de tentativele de manipulare Lucrul e adevărat până la un punct, dar nu şi dacă se ignoră complicitatea pe care de multe ori o presupun acţiunile de aparentă manipulare Ideea „orizontului de aşteptare”, aplicată operei literare de estetica receptării, e valabilă şi în cazul discursului politic, a celui publicitar şi chiar a simplelor texte de informaţie şi comentariu din mijloacele de comunicare în masă Putem considera că, în dialogul dintre text şi cititor/ascultător, rolul activ îi revine celui din urmă, ale cărui scheme anticipative sunt adesea mai importante pentru „produsul final” decât ceea ce textul încearcă să articuleze: de cele mai multe ori, receptorul citeşte/aude ceea ce era pregătit să afle, vede ceea ce se aştepta dinainte să vadă Acelaşi text politic e înţeles foarte diferit de destinatari diverşi, iar diferenţele apar nu într-o presupusă fază ulterioară şi independentă a interpretării şi valorizării – ci chiar în momentul lecturii, al înţelegerii Se întâmplă ca un cititor să nu perceapă anumite informaţii – dar şi să introducă, inconştient, altele, inexistente în text; este cert că există persoane care ar putea jura că au citit, au văzut ceea ce în realitate nu exista în textul sau în imaginile pe care le-au avut în faţa ochilor O tendinţă foarte puternică (şi foarte periculoasă) este aceea de a simplifica informaţia adusă de text Nucleele, cuvintele-cheie, cu sau fără determinări, se recombină mental, chiar cu preţul de a neglija semnale clare ale textului, în funcţie de reacţia afectivă şl de modelele deja constituite ale unor diverse stări de lucruri Între rezultatele simplificării, unele sunt surprinzătoare şi profund deformante: omiterea informaţiilor care ar fi putut intra în contradicţie cu cele deja admise, interpretarea univocă a ambiguităţilor, neutralizarea modalizatorilor – astfel încât ceea ce textul prezintă ca ipotetic e echivalat automat realului –, neperceperea ironiei sau a aluziei şi, mai ales, neglijarea conectorilor argumentativi şi a relaţiilor logice dintre propoziţii Dacă discursul politic foloseşte clişee, mituri şi elemente afective în loc de articulaţii raţionale, e pentru că anticipă o lectură orientată tocmai către aceste mijloace şi care conduce dinspre text în afara lui, devenind punctul de pornire al unor complicate mecanisme de deformare 1 1 3 Discursul politic încorporează întotdeauna – ca orice discurs – o anumită viziune asupra lumii, un ansamblu de credinţe, opinii, valori şi atitudini Termenul ideologie, folosit adesea pentru a denumi acest ansamblu, în condiţiile unei conştiinţe de grup, are unele accepţii neutre şi altele puternic marcate negativ În accepţia neutră, ideologia este o componentă normală a discursului politic, în dimensiunea sa istorică şi culturală În interpretările critice (de exemplu în definirea limbii de lemn, de către Thom 1987, ca vehicul al ideologiei), ideologia apare ca o schemă simplificatoare, ca o deformare a realităţii şi a gândirii Preferăm în abordarea de faţă o interpretare neutră, în care pericolul nu este reprezentat de ideologia în sine, ci de rolul ei în statul totalitar 1 2 Nevoia de accesibilitate Pentru că se adresează, cel puţin în parte, unui public foarte larg, limbajul politic tinde să aibă un grad ridicat de accesibilitate: în termeni (evitând o terminologie de strictă specialitate) şi în idei Se caută, în principiu, un echilibru între precizia ştiinţifică sau juridică şi ambiguitatea limbajului curent, a limbii comune, ca şi între solemnitate şi familiaritate În ultimele decenii, limbajul politic de pretutindeni pare să fi evoluat destul de mult – ca şi limbajul presei, de altfel – spre informal, familiaritate (un exemplu la Desideri 1987: 10; mai multe opinii în acest sens sunt citate şi comentate în Beciu 2002: 58–63), chiar spre o simplificare excesivă, trăsătură a discursului populist 1 3 Tendin[a de clişeizare Una dintre cele mai criticate trăsături ale limbajului politic este reducerea sa la un inventar de clişee: cuvinte, formule, metafore îngheţate Clişeizarea este legată de nevoia de accesibilitate: clişeele sunt o formă de stabilitate, un mijloc de a obţine consensul, de a nu şoca sau provoca destinatarul-tip În discursul totalitar, clişeizarea este exacerbată în măsura în care dogma interzice inovaţiile individuale, iar captarea interesului destinatarului (ca etapă a persuadării) nu mai apare ca necesară Cuvintele devin simboluri, embleme, etichete permiţând recunoaşterea imediată a unei poziţii şi orientări politice; acurateţea logică, articularea sensurilor trec pe planul al doilea, esenţiale fiind reacţiile la stimuli Edelman 1999 observă că limbajul politic ajunge să fie o secvenţă de stimuli pavlovieni mai curând decât un instrument de argumentare raţională şi de analiză Cuvintele, considerate în sine, devenite embleme ale unor situaţii, introduc în discurs un set de presupoziţii: faptul de a vehicula o terminologie înseamnă acceptarea unei anumite interpretări a stărilor de lucruri 1 4 Caracterul conotativ-afectiv Interesul persuasiv şi accesibilitatea se leagă şi de utilizarea cuvintelor cu sensuri conotative, de recursul la mijloace retorice afective, la componenta de pathos a discursului Cuvintele politicii încorporează mituri populare, aşa cum a dovedit-o Edelman 1964 (cf şi Geis 1987): „duşmanul care conspiră”, „conducătorul viteaz”, „uniţi vom câştiga” etc Miturile politice asociază o explicaţie simplă cu o componentă evaluativă Discursul politic cu largă adresabilitate face apel la valori general umane, cu o încărcătură afectivă ridicată: viaţa, familia, religia etc 1 5 Preferin[a pentru eufemism Folosirea masivă a eufemismului este una dintre cele mai clare şi mai criticate trăsături ale limbajului politic, în măsura în care se consideră că astfel discursul alunecă destul de uşor în minciună Eufemismul constă în înlocuirea conştientă de către locutor a unei expresii lingvistice cu sens sau conotaţie negativă prin alta, neutră sau pozitivă, pentru a se evita producerea unui efect negativ Ca strategie conversaţională – care tinde să creeze, să fixeze formule noi – eufemismul vizează deopotrivă menajarea interlocutorului şi autoprotecţia locutorului Diferite tipuri de eufemism pun accente diferite pe aceste două componente: eufemismul magic ilustrează mai ales nevoia de autoprotecţie (evitându-se rostirea numelor periculoase, demonice: cel-cu-coarne, aghiuţă – nu dracul); eufemismul politeţii (dezvoltat şi de curentul modern al corectitudinii politice) urmăreşte în primul rând menajarea interlocutorului (nevăzător în loc de orb, afro-american în loc de negru etc ) Eufemismul politic are, pe această scală a comportamentelor strategice, o poziţie ambiguă: chiar dacă se justifică prin dorinţa de a-i proteja pe ceilalţi, e considerat în primul rând o formă de ipocrizie şi autoprotecţie Discursul politicianului eufemizează prezentarea propriilor acţiuni, evitând formulele care l-ar pune într-o lumină negativă şi care, mai ales, ar trezi sentimente de ostilitate în public, alegători etc De cele mai multe ori, eufemismele nu sunt false, ci cel mult incomplete în informaţia lor explicită, în vreme ce informaţia implicită este de obicei reperată de destinatar, fără mari dificultăţi 1 6 Retorica politic/ Discursul politic poate fi caracterizat din perspectivă retorică, în funcţie de strategiile sale specifice: orientarea spre modificarea opiniilor sau chiar către acţiune, raportul dintre raţional (logos) şi emoţional (pathos), modul de construire a imaginii locutorului (ethos) şi a relaţiei cu destinatarul şi/sau adversarul etc Persoana I plural (noi) este în mod tipic utilizată strategic, pentru a crea solidarizare (când include destinatarul) sau pentru a sublinia raportarea polemică (noi/voi) Noi este adesea un element cu referent imprecis (identitate de grup: general-umană, etnică, socială, profesională, situaţională etc ) şi variabil pe parcursul discursului, transformările sale fiind adesea de natură strategică (noi, oamenii; noi, reprezentanţii partidului; noi, parlamentarii etc ) Alegerea retorică priveşte preferinţa pentru o argumentare pro sau contra, de susţinere sau polemică, frecvenţa anumitor tipuri de argumente, locul atribuit concesiei, elementelor meta-argumentative etc 1 7 Subtipuri Limbajul politic prototipic este cel al discursurilor publice şi al dezbaterilor parlamentare; discursul campaniilor electorale se apropie de cel publicitar; există discurs politic publicistic, dar şi un limbaj al ştiinţelor politice În studiile consacrate comunicării politice, discursul politic este clasificat în funcţie de rolurile politice ale protagoniştilor şi de situaţia de comunicare: se vorbeşte, de exemplu, de comunicarea prezidenţială, guvernamentală, de partid, de comunicarea politică locală, internaţională, electorală (Beciu 2002: 23–47) Diferenţele dintre aceste tipuri de comunicare ţin mai ales de inventarul de teme şi strategii specifice, fără a presupune obligatoriu diferenţe de limbaj Sunt importante şi stilurile personale ale politicienilor: concis sau prolix, raţional sau emoţional, precis sau vag, simplu sau pretenţios, arhaizant sau modern, tensionat sau monoton etc 1 8 Direc[ii de cercetare Principalele direcţii de cercetare a limbajului politic sunt analiza de conţinut, combinată cu investigaţii cantitative asupra lexicului (cuvinte-cheie, termeni frecvenţi) şi analiza retorico-pragmatică, a strategiilor discursive (prezenţa persoanei I, forme de modalizare, preferinţa pentru enunţuri vagi, generice, pentru structuri active sau pasive etc ) În Statele Unite e mai puternică tradiţia analizei cantitative, pe urmele lui Lasswell (Lasswell, Leites et al 1946); în Europa s-a dezvoltat mai mult analiza discursiv-retorică Situaţia, descrisă deja de Desideri (1984: 11–13), nu s-a schimbat foarte mult între timp Pe de altă parte, analizele de tip american sunt mai adesea neutre, tehnice, comparative – în vreme ce analiza europeană (în special modelul CDA) are o componentă critică şi eticistă destul de puternică Adoptarea unei poziţii ideologice, chiar militante (creşterea gradului de conştiinţă, reducerea inegalităţii sociale, responsabilitatea elitelor în reproducerea discursului dominant şi dominator) se combină, în acest tip de studii, cu o analiză discursivă de sursă lingvistică (identificând mijloace de reliefare şi emfatizare, modalizatori şi evidenţiale, presupoziţii şi implicaţii, structuri sintactice: activ/pasiv, nominalizări, impersonale etc ), care ilustrează punerea în scenă a mesajului, dintr-o perspectivă anume Au fost studiate particularităţile discursului unor personaje politice totalitare (Mussolini, în Cortelazzo 1977) sau democratice (De Gaulle, Kennedy) Multe analize vizează limbajul preşedinţilor (pe urmele lui Hart 1984) În ultimii ani, s-au înmulţit analizele metaforelor conceptuale ale limbajului politic 